Lucijus Tarkvinijus Senasis
Lucijus Tarkvinijus Senasis (Lucius Tarquinius Priscus) – Romos karalius iš Tarkvinijų (lot. Tarquinii) giminės (veikiausiai etruskų kilmės). Tarkvinijus Senasis valdė nuo 616 m. ar 615 m. iki 578 m. ar 577 m. pr. m. e. Jo rūpesčiu Romoje buvo įvesta kanalizacija, pastatytas cirkas, Jupiterio šventykla (Kapitolijuje); jis parinko vietą Forumui. Taip pat Tarkvinijus Senasis sėkmingai kariavo su lotynais ir sabinais, paskleidė Romoje etruskų kultų ir papročių.